VTV

VTV alebo Vaša televízia bola v rokoch 1995 až 2000 televízna stanica na Slovensku. Vysielala cez satelit a kábel. Predstavovala prvú súkromnú televíziu, ktorá vysielala celoplošne po celom Slovensku.

 Začiatky 
Licenciu pre šírenie signálu v káblovke získala 24. novembra 1993. Vysielať ale začala až 22. apríla 1995. Vysielanie bolo uvedené americkým filmom Ťah jazdcom. 

Televízia vysielala prostredníctvom káblových prípojok, ktorými v roku 1995 disponovalo 19,4 % domácností. V máji 1995 začala poskytovať signál aj cez družicu Eutelsat II-F2 na nekódovanej analógovej frekvencii 10,972 GHz. V júli 1997 prešla televízia z analógovej družice na digitálnu družicu Intelsat 7-F7.

Na začiatku televízie stál Bohuslav Géci ako prezident manažmentu, Ján Izák ako viceprezident a Marcel Šustek ako riaditeľ divízie programu spoločne s generálnym riaditeľom Vladislavom Krížom.

 Finančné problémy a pád VTV 
Aj keď televízia mala spočiatku kvalitné programy vrátane objektívneho spravodajstva, o rok neskôr k nej pribudla konkurenčná súkromná TV Markíza, ktorá ju so zahraničným kapitálom a know-how vytláčala na okraj diváckeho záujmu. V čase keď dlh VTV voči Všeobecnej úverovej banke stúpal k 300 miliónom slovenských korún, dostala televízia v roku 1998 prvú veľkú finančnú injekciu – po predaji 51% podielu spoločnosti VTV Cable TV spol s r. o. spoločnosti TV Plus Vladimíra Poóra. V polovici roka 1997 televízia prešla na satelitné digitálne vysielanie cez družicu Intelsat 7-F7. Následne na to v septembri 1998 sa uskutočnil vo VTV relaunching kedy televízia bola posilnená balíkom TV filmov a nemeckých TV seriálov. Paralelne sa objavila aj outdoorová kampaň televízie. Televízia však postupne začala opäť programovo stagnovať. 

V marci 1999 odkúpil televíziu Ladislav Milkohttp://www.sme.sk/c/2182852/velkopodnikatel-v-poor-predal-televiznu-stanicu-vtv-podnikatelovi-a-clenovi-sdl-l-milkovi.html, avšak ako riaditeľ pôsobil vo VTV len 2 mesiace. Po ďalších majetkových presunoch sa napokon dostala k televízii bývalá programová riaditeľka TV Markíza Tatiana Heldováhttp://www.sme.sk/c/2185340/majitelkou-casti-vtv-sa-stala-byvala-programova-sefka-tv-markiza-t-heldova.html, ktorá sa pokúsila zlepšiť situáciuhttp://www.sme.sk/c/2162114/vtv-sleduje-na-slovensku-menej-ludi-ako-ct-2.html upravením programovej štruktúry. Od novembra 1999 dokonca skrátila vysielanie – kapacitne sa preorientovala výlučne na hlavný vysielací čas.http://www.sme.sk/c/2205077/vtv-vraj-prerusila-vysielanie-z-financnych-dovodov-rada-jej-moze-odobrat-licenciu.html Po nájdení investora síce plánovala prejsť na 24-hodinový cyklus, to sa jej však nikdy nepodarilo.http://medialne.etrend.sk/televizia/vtv-kontroverzny-zivot-a-zly-koniec.html 

VTV napokon ukončila vysielanie 9. februára 2000 po takmer piatich rokoch vysielania, keď jej Rada pre vysielanie a retransmisiu odobrala licenciu.http://www.sme.sk/c/2203647/sukromna-televizia-vtv-prestala-pre-dlhy-vysielat.html

 Programy VTV 
 Aj múdry schybí
 Osmička 
 Dvanástka 
 Receptárium 
 Motomagazín 
 Hitparáda K.O. 
 Kokteil 
 Tenisky 
 Magická záhrada 
 Bez dresu 
 Tourclub 
 Hitparáda SC TOP 10 
 Denník VTV 
 Ententičky 
 Klub 22 
 2+2
 135 PLUS
 Teletrh 
 TeenAge 
 Vo fraku
 Klub podnikateľa 
 Posepky
 VéTeVláčik
 Odkryté karty
 Level majstrov
 Žrebovanie stávkovej hry KENO 10
 Žrebovanie stávky 5 zo 40

 Referencie 

Kategória:Zaniknuté televízne stanice na Slovensku
Kategória:Vzniklo v 1995
Kategória:Zaniklo v 2000